CELEX: 32011R0192
Language: lt
Date: 2011-02-25 00:00:00
Title: 2011 m. vasario 25 d. Komisijos reglamentas (ES) Nr. 192/2011, kuriuo nustatomos specialios priemonės, susijusios su privataus kiaulienos sandėliavimo pagalba, nustatyta Reglamente (ES) Nr. 68/2011

26.2.2011   
            
            
               LT
            
            
               Europos Sąjungos oficialusis leidinys
            
            
               L 53/65
            
         KOMISIJOS REGLAMENTAS (ES) Nr. 192/2011
   2011 m. vasario 25 d.
   kuriuo nustatomos specialios priemonės, susijusios su privataus kiaulienos sandėliavimo pagalba, nustatyta Reglamente (ES) Nr. 68/2011
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1),
   atsižvelgdama į 2008 m. rugpjūčio 20 d. Komisijos reglamentą (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (2), ypač į jo 23 straipsnio 3 dalį,
   kadangi:
   
               (1)
            
            
               Išnagrinėjus padėtį, buvo nustatyta galima rizika, jog bus pateikta labai daug paraiškų pagal kiaulienos laikymo privačiuose sandėliuose pagalbos programą, įdiegtą 2011 m. sausio mėn. 28 d. Komisijos reglamentu (ES) Nr. 68/2011 dėl išankstinio kiaulienos laikymo privačiuose sandėliuose pagalbos sumos nustatymo (3).
            
         
               (2)
            
            
               Todėl yra būtina sustabdyti Reglamentu (ES) Nr. 68/2011 nustatytos programos taikymą ir atmesti susijusias paraiškas.
            
         
               (3)
            
            
               Siekiant išvengti spekuliavimo, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
            
         PRIĖMĖ ŠĮ REGLAMENTĄ:
   1 straipsnis
   1.   Šiuo reglamentu Reglamento (ES) Nr. 68/2011 taikymas sustabdomas nuo 2011 m. vasario 27 d. iki 2011 m. kovo 4 d. Tuo laikotarpiu pateiktos paraiškos sudaryti sutartis nepriimamos.
   2.   Nuo 2011 m. vasario 22 d. pateiktos paraiškos, dėl kurių priėmimo sprendimai būtų priimami pirmoje dalyje nurodytu laikotarpiu, yra atmetamos.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 25 d.
      
         
            Komisijos vardu, Pirmininko vardu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 223, 2008 8 21, p. 3.
   
      (3)  OL L 26, 2011 1 29, p. 2.